A

**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA VUKOVARSKO-SRIJEMSKA**

**PRAVILA TESTIRANJA**

1. Prilikom provedbe prethodne provjere obvezno je pridržavanje mjera i preporuka Hrvatskog zavoda za javno zdravstvo radi prevencije širenja epidemije Covida-19, a koje se sastoje u sljedećem:
* Prethodna provjera provest će se na način da se u najvećoj mogućoj mjeri spriječi širenje epidemije Covida-19, te izbjegne neposredni kontakt osoba. Ni jedan kandidat/kinja ne smije imati povišenu tjelesnu temperaturu, simptome akutne respiratorne infekcije ili neke druge simptome koji ukazuju na rizik zaraženosti bolesti Covid-19,
* U službenim prostorijama u kojima se održava prethodna provjera potrebno je održavati tjelesnu distancu među osobama od 1,5 m,
* Obvezno je nošenje maski za lice u zatvorenom prostoru. Osim medicinskih maski mogu se koristiti platnene maske,
* Pri ulasku u zgradu Velike županijske vijećnice u Vinkovcima kandidati su obvezni dezinficirati ruke.
1. Policijska uprava pridržava pravo onemogućiti pristup prethodnoj provjeri kandidata/kinja za kojeg/ju se pojave osnove sumnje na rizik zaraženosti Covidom-19 ili njegovo/njezino postupanje ne bude u skladu s ovom uputom.
2. Po dolasku na provjeru znanja, sposobnosti i vještina od kandidata/kinja će biti zatraženo predočavanje odgovarajuće identifikacijske isprave, radi utvrđivanja identiteta. Testiranju ne mogu pristupiti kandidati koji ne mogu dokazati identitet, te osobe za koje se utvrdi da nisu podnijeli prijavu za javni natječaj za radno mjesto za koje se obavlja testiranje .
3. Po utvrđivanju identiteta kandidata/kinja istima će biti podijeljeni testovi za provjeru znanja koji su jednaki za sve prijavljene kandidate. Provjera znanja traje 30 minuta.
4. Za vrijeme pisane provjere znanja nije dopušteno :
* Koristiti se bilo kakvom literaturom ili bilješkama,
* Koristiti mobitel ili druga komunikacijska sredstva,
* Napuštati prostoriju u kojoj se vrši provjera znanja,
* Razgovarati s ostalim kandidatima ili na drugi način remetiti mir i red.

U koliko kandidat postupa na prethodno opisani način biti će udaljen sa testiranja, a njegov/njezin rezultat Komisija neće niti ocjenjivati, te će se smatrati da je kandidat/kinja povukao/povukla prijavu na javni natječaj.

1. Provjera znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provedenoj provjeri znanja ako je dobio najmanje 5 bodova. Kandidat/kinja koji ne zadovolje na provedenoj provjeri ne može sudjelovati u daljnjem postupku.
2. Kandidati koji su zadovoljili na provjeri znanja pristupaju razgovoru s Komisijom (intervju).O terminu razgovora (intervjua) kandidati će biti naknadno upoznati putem telefona.
3. Komisija u razgovoru s kandidatima/kinjama utvrđuje interese , profesionalne ciljeve i motivaciju kandidata za rad u državnoj službi na poslovima radnog mjesta za koje se natjecao. Rezultati intervjua vrednuju se bodovima od 0 do 10 bodova. Smatra se da je kandidat zadovoljio na razgovoru (intervjuu) ako je dobio najmanje 5 bodova.
4. Za vrijeme testiranja kandidati su dužni poštivati kućni red i postupat prema uputama službenih osoba. U slučaju kršenja kućnog reda ili nepridržavanja uputa službenih osoba kandidati će biti udaljeni s testiranja te će se smatrati da su povukli prijavu na javni natječaj .
5. Nakon provedenog intervjua komisija utvrđuje rang listu kandidata prema ukupnom broju bodova ostvarenih na provjeri znanja i intervjuu. Na rang listi se navode samo kandidati koji su zadovoljili na provjeri znanja i intervjuu.
6. O rezultatima javnog natječaja kandidati će biti obaviješteni javnom objavom rješenja o prijmu u državnu službu izabranog kandidata/kinje na web stranici Ministarstva pravosuđa i uprave <https://mpu.gov.hr> .
7. Dostava svim kandidatima smatra se obavljenom istekom osmog dana od objave na web stranici Ministarstva pravosuđa i uprave.

 KOMISIJA ZA PROVEDBU JAVNOG NATJEČAJA